KULTUURDAGBOEK 28 JANUARIE
Die eerste skote van die Transvaalse Vryheidstryd het op 16 Desember 1880 geval. Die Boerekrygers was vasbeslote en doelgerig en het onmiddellike welslae behaal. Die Britse garnisoene is op verskeie plekke in Transvaal vasgekeer.
Sir George Colley, Britse bevelvoerder, het besluit om Transvaal sonder versterkings binne te val. Genl Piet Joubert het die inval verwag en 'n gunstige posisie by Laingsnek gekies om die inval af te wag. Tevergeefs het sir George Colley met 1 100 manskappe en ses veldkanonne probeer om die burgers uit hulle skuilings te verdryf. Uiteindelik moet die Britse mag die aftog blaas met 'n lewensverlies van 83 en 11 gewondes.
Ons het 1212 gaste aanlyn San-volk geniet volle erkenning - Politiek En Nasionale Nuus - Republikein
Tuesday, July 09th, 23:34:19
San-volk geniet volle erkenning
21 July 2003 | Politiek en nasionale nuus
BEVINDINGE van die internasionale groep vir minderheidsregte oor die San-gemeenskap en die regering se aandeel in die agteruitgang van hul politieke en ekonomiese posisie, is in \'n sterk bewoorde verklaring deur die permanente sekretaris van inligting en uitsaaiwese, mnr. Mocks Shivute, ontken.
Namibië se San-gemeenskap geniet dieselfde grondwetlike regte as alle ander Namibiërs en berigte dat die Namibiese regering nie formele erkenning aan die 31 000 San-lede buite die voormalige Boesmanland verleen nie, is bevooroordeeld en weerspiëel nie die werklikheid nie, sê mnr. Shivute.
Bevindinge dat die regering verantwoordelik is vir die verswakking van ekonomiese en politieke regte van die San, is volgens mnr. Shivute eweneens \'n \"wanvoorstelling van die waarheid.\"
Hy sê die San-gemeenskap word tans in die Nasionale Vergadering deur een van hul eie mense, mnr. Royal /Ui/o/oo verteenwoordig.
Ontwikkelinge in die gebiede van Tsumkwe en Gam weerspreek die bevindinge van die volkekundige, me. Janet Suzman, wat verbonde is aan die Universiteit van Cambridge, wat die verslag oor minderhede in Namibië, opgestel het, sê mnr. Shivute.
Die gebied is in 2001 toegerus met \'n outomatiese telekommunikasie-skakelbord, skoon drinkwater is voorsien met die bystand van die Nossob-rivierstelselmaatskappy en \'n rioolstelsel en elektrisiteit is aan die gebied verskaf.
Die bestaande skool is verbeter om leerlinge tot graad 10 te huisves en ondersoek word tans ingestel om moontlik ook graad 11 en graad 12 in te stel en sodoende San-leerlinge toe te laat om hul skoolloopbane op Tsumkwe eerder as op Grootfontein te voltooi.
Mnr. Shivute wys voorts daarop dat pres. Nujoma onlangs die amptelike opening van die Tsumkwe-gemeenskapsentrum waargeneem het, \'n ten volle toegeruste rekenaarsentrum by die junior sekondêre skool ingehuldig het en sleutels vir nuwe huise aan die eienaars oorhandig het.
Die huise is onder die bou-saam en maatskaplike behuisingprogram van die mnisterie van streek- en plaaslike regering en behuising gebou.
Die voltooiing van die nuwe kompleks van die Namibiese Uitsaaikorporasie op Tsumkwe sal verder die ontwikkeling van die gebied versterk. \'n Aantal San-studente is reeds geïdentifiseer en ondergaan opleiding in die San-taal om, sodra die kompleks gereed is, hulle in staat te stel om radio- en TV-uitsendings vanaf Tsumkwe te behartig.
\"Die grondwet en Namibië se leiers is baie duidelik oor grondhervorming in Namibië. Onteiening van eiendom in die openbare belang is onderhewig aan die betaling van regverdige vergoeding kragtens artikel 16(2) van die grondwet.
\"Buitelanders wat verslae opstel oor kwessies in Afrika en Namibië in die besonder moet nie hul bevindinge grond op aannames en hoorsê nie, maar eerder hul inligting op wetenskaplike wyses bekom. Wilde beweringe kan maklik etniese spanning veroorsaak en plaas die lande se bestaande vrede en stabiliteit in gedrang.
\"Ons as Namibiërs wil dit nie hê nie, nog minder wil ons sien dat ons mede-landsburgers in die media uitgebeeld word asof hulle nie die volle voordeel van die vrugte van ons hardgewonne onafhanklikheid pluk nie,\" sê mnr. Shivute.